CELEX: C2005/281/47
Language: da
Date: 2005-11-12 00:00:00
Title: Sag T-320/05: Sag anlagt den 23. august 2005 — Maccanti/Det Europæiske Økonomiske og Sociale Udvalg

12.11.2005   
            
            
               DA
            
            
               Den Europæiske Unions Tidende
            
            
               C 281/25
            
         Sag anlagt den 23. august 2005 — Maccanti/Det Europæiske Økonomiske og Sociale Udvalg
   (Sag T-320/05)
   (2005/C 281/47)
   Processprog: fransk
   Parter
   
      Sagsøger: Sandra Maccanti (Woluwé-St-Pierre, Belgien) [ved: avocat L. Vogel]
   
      Sagsøgt: Det Europæiske Økonomiske og Sociale Udvalg
   Sagsøgerens påstande
   
               —
            
            
               Annullation af ansættelsesmyndighedens afgørelse af 11. maj 2005 (som blev meddelt den 13. maj 2005), hvorved den afslog den af sagsøgeren indgivne klage af 22. marts 2005, hvori hun anfægter den indplacering, hun blev tildelt ved den forlængelse af den tidligere indgåede ansættelseskontrakt som midlertidig ansat af 7. juli 2004, som fandt sted den 23. december 2004.
            
         
               —
            
            
               Om fornødent: Annullation af afgørelsen om fastsættelse af den indplacering, der er anført i kontrakten om forlængelse af ansættelsen som midlertidig ansat, som blev indgået den 23. december 2004.
            
         
               —
            
            
               Det Europæiske Økonomiske og Sociale Udvalg tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren blev ansat som midlertidig ansat i Det Europæiske Økonomiske og Sociale Udvalg i en oprindelig periode på seks måneder, som startede den 1. januar 2004. Denne kontrakt blev herefter forlænget for perioden fra den 7. juli 2004 til den 31. december 2004. Sagsøgeren blev ved denne forlængelse indplaceret i lønklasse B*4, løntrin 2, og overgik dernæst til lønklasse B*4/3 i forbindelse med et avancement til et højere løntrin i december 2004.
   Sagsøgeren blev den 23. december 2004 opfordret til at underskrive en ny kontrakt, som forlængede hendes ansættelse frem til den 31. december 2006. Hendes indplacering var i den nye kontrakt fastsat til lønklasse B*3/1.
   Sagsøgeren har med nærværende søgsmål anfægtet denne mindre gunstige indplacering. Hun har anført, at der er sket tilsidesættelse af artikel 8 og 15 i ansættelsesvilkårene for de øvrige ansatte i Fællesskaberne. Ifølge sagsøgeren fremgår det af disse bestemmelser, at forlængelsen af en midlertidig ansats kontrakt blot er en tidsmæssig forlængelse af kontraktens retsvirkninger, og at den ansattes indplacering som følge heraf ikke kan ændres ved en forlængelse.
   Sagsøgeren har desuden anført, at der er sket tilsidesættelse af princippet om forbud mod forskelsbehandling, idet en række midlertidig ansatte i Det Europæiske Økonomiske og Sociale Udvalg har fået forlænget deres kontrakter med opretholdelse af den oprindelige indplacering, samt tilsidesættelse af hendes berettigede forventning.